На основу члана 13. Закона о подстицајима у пољопривреди и руралном развоју („Службени гласник РС“, број 10/13, 142/14, 103/15 и 101/16) и Програма подршке за спровођене пољопривредне политике и политике руралног развоја општине Мало Црниће за 2018.годину, број 06-40/2018-2 од 21.06.2018.године

Начелник Општинске управе Мало Црниће расписује

**ЈАВНИ ПОЗИВ**

**ЗА ПОДНОШЕЊЕ ЗАХТЕВА ЗА МЕРЕ ПОДРШКЕ**

**ЗА СПРОВОЂЕЊЕ ПОЉОПРИВРЕДНЕ ПОЛИТИКЕ**

**И ПОЛИТИКЕ РУРАЛНОГ РАЗВОЈА ОПШТИНЕ МАЛО ЦРНИЋЕ**

**ЗА 2018. ГОДИНУ**

**I ПРЕДМЕТ ЈАВНОГ ПОЗИВА**

Предмет јавног позива су подстицаји и регреси за:

1.Регрес за репродуктивни материјал (вештачко осемењавање),

2.Суфинансирање камата на пољопривредне кредите,

3.Инвестиције у физичку имовину пољопривредних газдинстава:

- набавка квалитетних приплодни грла оваца која се користе за производњу меса,

- набавка квалитетних приплодни грла коза која се користе за производњу меса,

4.Подизање нових или обнављање постојећих (крчење и подизање) производних (са наслоном) и матичних засада воћњака, хмеља и винове лозе,

5.Подизање пластеника за производњу поврћа, воћа, цвећа и расадничку производњу

6.Информативне активности: сајмови, изложбе, манифестације, студијска путовања.

**II КРИТЕРИЈУМИ ЗА ОСТВАРИВАЊЕ ПРАВА НА ПОДСТИЦАЈЕ**

**1) За регрес за репродуктивни материјал**

**-** Крајњи корисници су индивидуални пољопривредни произвођачи чланови регистрованих пољопривредних газдинстава власници приплодних грла крава**.**

- Максимални износ је лимитиран и одређен је на једно осемењавања по грлу годишње**.**

- Корисник средстава мора бити члан регистрованог пољопривредног газдинства и да има грло за осемењавање у власништву.

- Грло за осемењавање мора бити уматичено.

- Мера се односи на прво осемењавање у току календарске године по грлу, подстицај се не признаје за „повађање“.

- Прихватљиви трошкови су трошкови осемењавања од стране овлашћене ветеринарске станице, за једно осемењавање по грлу у току календарске године.

-Помоћ се додељује за једно осемењавање годишње по крави у висини од 1.500,00 динара.

- Нема критеријума селекције. За доделу средстава важиће принцип прво-пристиглих захтева (firstcomefirstserved) до утрошка предвиђених средстава.

-Захтеви се подносе најкасније до 20.12.2018.године.

**-Уз захтев корисник доставља:**

-потврда о активном статусу/регистрацији пољопривредног газдинства,

-документација о извршеном осемењавању (картон ВО са подацима о власнику грла које је осемењавано, број животиње из Централног регистра, старост животиње)

- копију картице наменског уплатног рачуна,

-потврда да подносилац захтева нема дуговања по основу јавних прихода према Републици Србији и Општини Мало Црниће.

-изјава да по истом основу није добијена државна помоћ.

-Пољопривредни произвођачи су слободни да изаберу ко ће да врши осемењавање.

-Нема ограничења за број осемењених грла.

-Захтев за остваривање права на регрес подноси се на Обрасцу бр. 1-захтев за регрес. Изјава да по истом основу није добијена државна помоћ попуњава се на обрасцу 2. Након обраде захтева начелник Општинске управе доноси решење о признавању права и висини одобреног регреса или одбијању захтева. Исплата се врши на наменски рачун пољопривредног газдинства.

**2) За суфинансирање камата на пољопривредне кредите**

-Крајњи корисници ове мере су непосредни пољопривредни произвођачи чланови регистрованих пољопривредних газдинстава који се баве ратарством.

-Корисници морају доказати дасу чланови регистрованог пољопривредног газдинства и да су у 2018. години подигли пољопривредни кредит за репроматеријал.

-Нису предвиђени специфични критеријуми.

-Рангирање се неће вршити, важиће принцип прво-пристиглих захтева (firstcomefirstserved) до утрошка планираних средстава.

-Захтеви се подносе најкасније до 30.11.2018.године.

- Једно регистровано газдинство може користити ову помоћ само једном у току године

-Износ кредита који корисник користи није лимитиран, а суфинаснирање камате се омогућује за износ кредита до 300.000,00 динара.Камата се суфинаснира у износу од 100.%. За износ кредита преко 300.000,00 динара до износа узетог кредита корисник финансира камату самостално.

**-Уз захтев корисник доставља:**

- доказ о активном статусу газдинства,

- закљученуговор о пољопривредном кредиту са банком у периоду од 01.01.2018.године до дана подношења захтева за суфинаснирање,

- план отплате кредита,

- копију картице наменског уплатног рачуна,

- доказ о измиреним јавним приходима према Републици Србији и Општини Мало Црниће,

-изјава да по истом основу није добијена државна помоћ.

-Захтев за остваривање права на регрес подноси се на Обрасцу бр. 1-захтев за регрес.Изјава да по истом основу није добијена државна помоћ попуњава се на обрасцу 2. О испуњености услова по пријави решава Општинска управа. Исплата средстава се врши се на наменски рачун корисника у року од 10 дана од дана доношења решења о утврђивању права на суфинаснирање камате.

**3) Заинвестиције у физичку имовину пољопривредних газдинстава -набавка квалитетних приплодни грла оваца које се користе за производњу меса**

-Крајњи корисници ове мере су непосредни пољопривредни произвођачи чланови регистрованих пољопривредних газдинстава који се баве узгојем оваца.

-Корисници морају доказати да су чланови регистрованог пољопривредног газдинства и да су у 2018.години купили приплодну овцу.

-Прихватљиви корисници су пољопривредна газдинства која на крају инвестиције поседују у свом власништву, односно у власништву члана РПГ 10-300 квалитетних приплодних грла оваца.

-Рангирање се неће вршити, важиће принцип прво-пристиглих захтева (firstcomefirstserved) до утрошка планираних средстава. Захтев се подноси најкасније до 30.11.2018.године.

-Максимални износ по овој мери износи 20.000,00 динара по купљеном грлу за максимално 5 грла по газдинству.

**-Уз захтев корисник доставља:**

- доказ о активном статусу газдинства,

-рачун о куповини квалитетног приплодног грла оваца,

-уверење о пореклу и производним особинама квалитетног приплодног грла (педигре) за које се тражи регрес,

-потврда о броју грла у власништву,

-доказ о извршеном плаћању за купљена грла и то потврду о преносу средстава или извод оверен од стране банке, а у случају када је физичко лице извршило готовинско или плаћање картицом доставити фискални исечак;

-копију картице наменског уплатног рачуна,

- доказ о измиреним порезима према Републици Србији и Општини Мало Црниће

- изјаву да по истом основу није добијена државна помоћ.

-Захтев за остваривање права на регрес подноси се на Обрасцу бр. 1-захтев за регрес. Изјаву да по истом основу није добијена државна помоћ попуњава се на обрасцу број 2. О испуњености услова по пријави решава Општинска управа. Исплата регреса врши се на наменски рачун корисника у року од 10 дана од дана доношења решења о утврђивању права на регрес.

**4) За** и**нвестиције у физичку имовину пољопривредних газдинстава -набавка квалитетних приплодних грла коза које се користе за производњу меса**

-Крајњи корисници ове мере су непосредни пољопривредни произвођачи чланови регистрованих пољопривредних газдинстава који се баве узгојем коза.

-Корисници морају доказати дасу чланови регистрованог пољопривредног газдинства и да су у 2018. години купили приплодно грло козе.

-Прихватљиви корисници су пољопривредна газдинства која на крају инвестиције поседују у свом власништву, односно у власништву члана РПГ 10-300 квалитетних приплодних грла коза.

-Максимални износ по овој мери износи 20.000,00 динара по купљеном грлу за максимално 5 грла по газдинству.

-Рангирање се неће вршити, додела средстава ће се вршити по принципу прво пристиглих захтева (firstcomefirstserved) до утрошка планираних средстава. Захтеви се подносе најкасније до 30.11.2018.године.

**-Уз захтев корисник доставља:**

- доказ о активном статусу газдинства,

-рачун о куповини квалитетног приплодног грла коза,

-уверење о пореклу и производним особинама квалитетног приплодног грла (педигре) за које се тражи регрес,

-потврду о броју грла,

-доказ о извршеном плаћању за купљена грла и то потврду о преносу средстава и извод оверен од стране банке, а у случају када је физичко лице извршило готовинско или плаћање картицом доставити фискални исечак;

-копију картице наменског уплатног рачуна,

- доказ о измиреним јавним приходима према Републици Србији и Општини Мало Црниће

- потврду да по истом основу није добијена државна помоћ.

-Захтев за остваривање права на регрес подноси се на Обрасцу бр. 1-захтев за регрес. Изјаву да по истом основу није добијена државна помоћ попуњава се на обрасцу број 2. О испуњености услова по пријави решава Општинска управа. Исплата регреса врши се на наменски рачун корисника у року од 10 дана од дана доношења решења о утврђивању права на регрес.

**5) За подизање нових или обнављање постојећих (крчење и подизање) производних (са наслоном) и матичних засада воћњака, хмеља и винове лозе**

-Крајњи корисници ове мере су непосредни пољопривредни произвођачи чланови регистрованих пољопривредних газдинстава који се баве воћарством.

-Корисници морају доказати дасу чланови регистрованог пољопривредног газдинства и да су у 2018.години купили сортне саднице.

-У случају подизања нових или обнављања постојећих (крчење и подизање) производних (са наслоном) и матичних засада воћака и винове лозе прихватљиви корисници су пољопривредна газдинства која на крају инвестиције имају у свом власништву, односно у власништву члана РПГ: 0,1-50 hа јагодастих врста воћака и хмеља, 0,3-100 hа другог воћа, 0,2-100 hа винове лозе

-Максимални износ по овој мери износи 50% од плаћених трошкова за саднице.

-Рангирање се неће вршити, додела средстава ће се вршити по принцип прво пристиглих захтева (firstcomefirstserved) до утрошка планираних средстава. Захтеви се подносе до 30.11.2018.године.

**-Уз захтев корисник доставља:**

-доказ о активном статусу газдинства,

-рачун о куповини квалитетног садног материјала (са сертификатом) за које се тражи регрес,

-копију картице наменског уплатног рачуна,

-потврда о структури биљне производње,

- доказ о измиреним порезима према Републици Србији и Општини Мало Црниће,

- потврду да по истом основу није добијена државна помоћ.

-Захтев за остваривање права на регрес подноси се на Обрасцу бр. 1-захтев за регрес. Изјаву да по истом основу није добијена државна помоћ попуњава се на обрасцу број 2. О испуњености услова по пријави решава Општинска управа. Исплата регреса врши се на наменски рачун корисника у року од 10 дана од дана доношења решења о утврђивању права на регрес.

**6) За подизање пластеника за производњу поврћа, воћа, цвећа и расадничку производњу**

-Крајњи корисници ове мере су непосредни пољопривредни произвођачи чланови регистрованих пољопривредних газдинстава који се баве производњомвоћа, цвећа и расадничке производње.

-Корисници морају доказати дасу чланови регистрованог пољопривредног газдинства и да су у 2018.години купили пластенике .

Прихватљиви корисници су пољопривредна газдинства која на крају инвестиције имају у свом власништву, односно у власништву члана РПГ мање од 0,5 hа пластеника или мање од 3 hа производње поврћа на отвореном простору

Максимални износ по овој мери износи 50% од плаћених трошкова за куповину пластеника.

Средства се додељују за подизање пластеника и то за:

1)конструкцију за пластенике (алуминијумска, поцинковано-челична, челична и пластична),

2)вишегодишње, вишеслојне фолије за покривање пластеника,

3)фолије за сенчење и спречавање губитка топлоте за платенике

-Рангирање се неће вршити, додела средстава ће се вршити по принцип прво пристиглих захтева (firstcomefirstserved) до утрошка планираних средстава. Захтеви се подносе најсакније до 30.11.2018.године.

**-Уз захтев корисник доставља:**

- доказ о активном статусу газдинства;

-рачун за набавку пластеника (спецификација треба да садржи основне карактеристике конструкције и опреме (подаци исказани у обрасцу пријаве морају бити исти као у рачуну);са датумом издавања у периодуод 01.01.2018. године до дана подношења захтева,

-доказ о извршеном плаћању предметне опреме и то потврду о преносу средстава или изводе оверене од стране банке, а у случају када је физичко лице извршило готовинско или плаћање картицом доставити фискални исечак;

-изјава да подносилац захтева има мање од 0,5 ха пластеника

-копију картице наменског уплатног рачуна,

- доказ о измиреним јавним приходима према Републици Србији и Општини Мало Црниће,

-изјава да по истом основу није добијена државна помоћ.

Захтев за остваривање права на регрес подноси се на Обрасцу бр. 1-захтев за регрес. Изјаву да по истом основу није добијена државна помоћ попуњава се на обрасцу број 2. Изјава да подносилац захтева има мање од 0,5 ха пластеника попуњава се на обрасцу 3. Спецификација за набавку пластеника попуњава се на обрасцу 4. О испуњености услова по пријави решава Општинска управа. Исплата регреса врши се на наменски рачун корисника у року од 10 дана од дана доношења решења о утврђивању права на регрес. О испуњености услова по пријави решава Општинска управа

**7) За подстицаји за промотивне активности у пољопривреди и руралном развоју -информативне активности: сајмови, изложбе, манифестације, студијска путовања**

**-** Крајњи корисници ове мере су непосредни пољопривредни произвођачи чланови регистрованих пољопривредних газдинстава као и чланови удружења пољопривредника који су учествовали на сајмовима и изложбама републичког или међународног карактера.

-Максимални износ по овој мери је 100.000,00 динара (100% подстицаја).

-Рангирање се неће вршити, важиће принцип прво пристиглих захтева (firstcomefirstserved). Захтеви се подносе до 30.11.2018.године.

**Уз захтев корисник доставља:**

- доказ о активном статусу газдинства,

-доказ о учешћу на републичкој или међународној манифестацији,

-фотокопију трошкова чије се регресирање тражи.

-доказ о измиреним јавним приходима према Републици Србији и Општини Мало Црниће,

-изјава да по истом основу није добијена државна помоћ(оверена).

-Прихватљиви су трошкови транспорта и смештаја за животиње.

-Захтев за остваривање права на регрес подноси се на Обрасцу бр. 1-захтев за регрес. Изјава да по истом основу није добијена државна помоћ-образац 2. Исплата помоћи се врши на рачун корисника у року од 10 дана од дана доношења решења о утврђивању права.

**III ИЗНОС РАСПОЛОЖИВИХ СРЕДСТАВА**

У складу са Програмом подршке за спровођене пољопривредне политике и политике руралног развоја општине Мало Црниће за 2018.годину по овом Јавном позиву опредељена су укупна средства у износу од 5.600.000,00 динара и то за:

-регрес за репродуктивни материјал у износу од 1.000.000,00 динара

-суфинансирање камата на пољопривредне кредите у износу од 1.500.000,00 динара

-набавка квалитетних припродних грла оваца у износу од 1.000.000,00 динара

-набавка квалитетних приплодних грла коза у износу од 500.000,00 динара

-подизање нових или обнављање постојећих (крчење и подизање) производних (са наслоном) и матичних засада воћњака, хмеља и винове лозе у износу од 1.000.000,00 динара

-подизање пластеника за производњу поврћа, воћа, цвећа и расадничку производњу у износу од 500.000,00 динара

-информативне активности: сајмови, изложбе, манифестације, студијска путовања у износу од 100.000,00 динара

**IV ИНФОРМАЦИЈЕ**

Јавни позив за подношење захтева за мере подршке за спровођење пољопривредне политике и политике руралног развоја општине Мало Црниће за 2018.годину објављује се на званичној интернет страници општине Мало Црниће [www.opstinamalocrnice.rs](http://www.opstinamalocrnice.rs), у средствима јавног информисања (у скраћеноj верзији), као и на огласним таблама Општине Мало Црниће. Обрасци за подношење захтева се могу преузети са интернет странице општине Мало Црниће или на писарници Општинске управе Мало Црниће.

Информације у вези расписаног Јавног позива доступне су на телефон Општинске управе Мало Црниће- Одсек за локални економски развој, локалну пореску администрацију и инспекцијске послове, 012/280-979, 012/280-016 или у канцеларији број 13. у Општинској управи Мало Црниће. Особа за контакт је Борис Павловић.

У Малом Црнићу, 25.06.2018.године

Број: 320-84/2018

Начелник

Мирјана Станојевић Јовић с.р.